CELEX: 62009CB0449
Language: ro
Date: 2010-10-28 00:00:00
Title: Cauza C-449/09: Ordonanța Curții din 28 octombrie 2010 (cerere de pronunțare a unei hotărâri preliminare formulată de Sofiyski gradski sad — Bulgarie) — Canon Kabushiki Kaisha/IPN Bulgaria OOD [Articolul 104 alineatul (3) primul paragraf din Regulamentul de procedură — Mărci — Directiva 89/104/CEE — Dreptul titularului unei mărci de a se opune primei introduceri pe piață în SEE, fără consimțământul său, a unor produse care poartă această marcă]

19.3.2011   
            
            
               RO
            
            
               Jurnalul Oficial al Uniunii Europene
            
            
               C 89/2
            
         Ordonanța Curții din 28 octombrie 2010 (cerere de pronunțare a unei hotărâri preliminare formulată de Sofiyski gradski sad — Bulgarie) — Canon Kabushiki Kaisha/IPN Bulgaria OOD
   (Cauza C-449/09) (1)
   
   (Articolul 104 alineatul (3) primul paragraf din Regulamentul de procedură - Mărci - Directiva 89/104/CEE - Dreptul titularului unei mărci de a se opune primei introduceri pe piață în SEE, fără consimțământul său, a unor produse care poartă această marcă)
   2011/C 89/02
   Limba de procedură: bulgara
   
      Instanța de trimitere
   
   Sofiyski gradski sad
   
      Părțile din acțiunea principală
   
   
      Reclamantă: Canon Kabushiki Kaisha
   
      Pârâtă: IPN Bulgaria OOD
   
      Obiectul
   
   Cerere de pronunțare a unei hotărâri preliminare — Sofiyski gradski sad — Interpretarea articolului 5 coroborat cu articolul 7 din Prima directivă 89/104/CEE a Consiliului din 21 decembrie 1988 de apropiere a legislațiilor statelor membre cu privire la mărci (JO L 40, p. 1, Ediție specială, 17/vol. 1, p. 92) — Import paralel de produse originale fără consimțământul titularului dreptului conferit de marcă — Posibilitatea acestui titular de a se opune utilizării în cadrul comerțului, fără consimțământul său, a unui semn identic cu marca — Inexistența unei epuizări a dreptului titularului
   
      Dispozitivul
   
   Articolul 5 din la Prima directivă 89/104/CEE a Consiliului din 21 decembrie 1988 de apropiere a legislațiilor statelor membre cu privire la mărci trebuie interpretat în sensul că titularul unei mărci se poate opune primei introduceri pe piață în Spațiul Economic European, fără consimțământul său, a unor produse originale care poartă această marcă.
   
      (1)  JO C 100, 17.4.2010.